Այդ ամենը անշուշտ պարտադիր դիտարկման է ենթակա Հայաստանից, առավել եւս եթե հիշենք, որ Իսրայելը Մերձավոր Արեւելքում Իրանի ներկայության հետ կապված մտահոգությունը հայտնել էր նաեւ Հայաստանի արտգործնախարար Նալբանդյանին: Ի՞նչ կապ ուներ այդտեղ Հայաստանը, պարզ չէ, սակայն դրանից հետո Իրանի արտգործնախարարության խոսնակն էր դիմել Հայաստանին. «Հորդորում ենք Հայաստանի իշխանություններին ավելի մեծ վերահասությամբ ուշադրություն դարձնել սիոնիստական վարչակարգի գործելաոճին Կովկասում և Կենտրոնական Ասիայում»: